《句当播事甫定喜晤莫郘亭孝廉》
清代·承龄

不狼山断阵云开，岂意军中数举杯。诗格旧传无已似，儒林今见道真来。

遗书珍重经烽火，讲舍苍茫辨劫灰。朱鹭赓歌须润色，问君何日向燕台。

作者简介：清满洲镶黄旗人，裕瑚鲁氏，字子久，一字尊生。道光十六年进士，历官至贵州按察使。工词，诗亦清新雅健。有《大小雅堂集》。